als_Latn dik_Latn sag_Latn
Dy shpërthime me eksploziv u regjistruan mbrëmë në Burrel dhe Fushë Krujë. Makina e një punonjësi të Shërbimit Informativ Shtetëror u dëmtua me lëndë plasëse, teksa ndodhej e parkuar në qendër të Burrelit.
Nga shpërthimi nuk ka pati të lënduar, por vetëm dëme materiale. Policia tha se në makinën e punonjësit të SHISH ishte hedhur një kapsollë plasëse nga persona ende të paidentifikuar.
Më herët, gjatë pasdites një tjetër shpërthim u regjistrua në lagjen “Punëtori” të Fushë Krujës. Lënda plasëse u hodh në drejtim të një automjeti që ishte i parkuar poshtë një pallati. Edhe nga shpërthim nuk ka patur të lënduar. Nga hetimet paraprake rezulton se mjeti i dëmtuar është në pronësi të shtetases Mimoza Isufi, 42 vjeç punonjëse në një rrobaqebsi.
Ekspertë të xhënios, të cilët bënë kqyrjen e vendit të ngjarjes thanë se shpërthimi nuk ka qenë i telekomanduar por ekplozivi është hedhur në distancë.
als_Latn als_Latn als_Latn als_Latn